Κουτσελιό Ιωαννίνων

Το Κουτσελιό είναι χωριό που βρίσκεται στο Νομό Ιωαννίνων. Βρίσκεται 10 χιλιόμετρα νότια της πόλης των Ιωαννίνων. Διοικητικά υπάγεται στο Δήμο Ιωαννιτών μετά την εφαρμογή του Προγράμματος Καλλικράτης, ενώ μέχρι το 2010 ανήκε στο Δήμο Παμβώτιδος. Το Κουτσελιό αναγνωρίσθηκε ως Κοινότητα με το Βασιλικό Διάταγμα 7.8.1919. Το χωριό δεν έχει δάση, έχει καλλιεργήσιμες εκτάσεις και το κέντρο του χωριού είναι πάνω στο λόφο. Από το 1970 γίνεται η άρδευση του, ενώ παλαιότερα τα νερά τα απορροφούσαν οι χωνεύτρες (καταβόθρες).

 Ονοματολογία 
Σύμφωνα με την παράδοση το όνομα του χωριού προέρχεται από το όνομα του πρώτου κατοίκου που λεγόταν Ηλίας και ήταν Κουτσός. Με το πέρασμα το χρόνου οι δύο λέξεις προφέρονται σαν μια: Κουτσελιάς. Για ευφωνία σχηματίσθηκε το όνομα Κουτσολιό.

Οι ονοματολογικές έρευνες έχουν δείξει ότι το όνομα προέρχεται από παλαιότερο τύπο Κουτσολιό < *Κουτσολιός, που σχηματίστηκε ως αμάλγαμα της φράσης κουτσός ελιώνας / ελαιώνας, δηλ. «κολοβός, κολοβωμένος (ελαιώνας)».Π. Αραβαντινός, 1856: Χρονογραφία τῆς Ἠπείρου, τῶν τε ὁμόρων ἑλληνικῶν καὶ ἰλλυρικῶν χωρῶν διατρέχουσα κατἀ σειρὰν τὰ ἐν αὐταῖς συμβάντα ἀπὸ τοῦ σωτηρίου ἔτους μέχρι τοῦ 1854, Αθήνα, τόμ. 2, σελ. 334).

 Παραπομπές 

 Πηγές 
https://web.archive.org/web/20080526115428/http://www.dimospambotidos.gr/

 Εξωτερικοί σύνδεσμοι 
Τοποθεσία στον χάρτη

Κατηγορία:Δήμος Ιωαννιτών
Κατηγορία:Χωριά της περιφερειακής ενότητας Ιωαννίνων